Люіс Фэрнанда Дыяс

**Люіс Фэрнанда Дыяс Марулянда** (;  13 студзеня 1997 году) — калюмбійскі футбаліст, ўінгер нямецкага клюбу «Баварыя» і нацыянальнай зборнай Калюмбіі. Паходзіць з роду індзейскіх народаў, што робіць яго першым футбалістам з тубыльцаў у складзе нацыянальнай зборнай Калюмбіі.

## Кар’ера
### Клюбная
Пачаў гуляць у футбол у веку шэсьці гадоў, пачаўшы наведваць невялікую футбольную школу, якой кіраваў ягоны бацька. У 2014 годзе трапіў у акадэмію «Атлетыка Хуніяр», пасьля чаго быў пазьней пераведзены ў клюб «Баранкільля» другога дывізіёну з мэтай здабыцьця гульнявога досьведу. За два гады згуляў 34 гульні.

6 чэрвеня 2017 году накіраваўся назад у «Атлетыка Хуніяр». Дэбютаваў у Катэгорыі Прымэры А 27 жніўня ў матчы супраць клюбу «Онсэ Кальдас», калі зьявіўся на замену. Свой першы гол у складзе клюбу ў матчы Паўднёваамэрыканскага кубка супраць парагвайскага клюбу «Сэра Партэньнё». Цягам сэзону 2018 году Дыяс стаў гульцом першай адзінаццатцы каманды, забіўшы свой першы гол у айчынным чэмпіянаце ў браму «Атлетыка Букараманга».

10 ліпеня 2019 году Дыяс склаў пяцігадовую працоўную дамову з партугальскім клюбам «Порту». Пры гэтым клюб выкупіў 80% ягоных правоў за 7 мільёнаў эўра. Расейскі «Зэніт» таксама жадаць прыдбаць футбаліста, але на пераезд у Партугалію яго пераканалі суайчыньнікі, як то гульцы «Порту» Радамэль Фалькао і Хамэс Радрыгес, а таксама ягоны тагачасны трэнэр нацыянальнай каманды Карлуш Кейруш. Дыяс дэбютаваў у складзе эўрапейскага клюбу 7 жніўня ў матчы першага кваліфікацыйнага раўнду Лігі чэмпіёнаў супраць «Краснадару», а праз шэсьць дзён у гульні ў адказ забіў свой першы гол, але пры гэтым партугальцы зьведалі паразу зь лікам 3:2 на хатнім стадыёне. У Прымэйры гулец запачаткаваў выступы 10 жніўня ў матчы супраць «Жыл Вісэнці», выйшаўшы на замену. Праз тыдзень калюмбіец забіў першы гол у браму «Віторыі» з Гімарайншу. Дыяс тады выйшаў на пляцоўку ў стартавым складзе. 11 верасьня 2021 году Дыяс забіў гол у браму «Спортынгу», а матч завяршыўся ўнічыю зь лікам 1:1. 9 кастрычніка ён забіў адзіны гол у пераможным матчы групавога этапу Лігі чэмпіёнаў супраць «Міляну». Забіўшы два галы ў матчы супраць «Марэйрэнсі» (4:0), які ладзіўся 1 лістапада, гулец давёў колькасьць сваіх галоў у чэмпіянаце да пяці у сваіх першых шасьці турах, што было найлепшым паказьнікам у лізе. 28 лістапада паўднёваамэрыканец забіў свой дзясяты гол, дапамогчы здабыць перамогу над «Віторыяй» зь лікам 2:1. У выніку футбаліст быў названы гульцом месяца і нападнікам месяца як у кастрычніку, гэтак і ў лістападзе. 19 сьнежня Дыяс быў прызнаны нападнікам месяца другі раз запар, бо гулец улучыў чатыры галы і зарабіў тры галявыя перадачы.

Такія выступы былі заўважаныя іншымі клюбамі. 30 студзеня 2022 году калюмбіец склаў пяцігадовы кантракт з ангельскім «Лівэрпулам». Да пераходу былі чуткі аб цікавасьці да нападніка «Тотэнгэму Готспур». Гулец дэбютаваў 6 лютага, выйшаўшы на замену на 58-й хвіліне ў матчы чацьвертага раўнду Кубка Ангельшчыны супраць «Кардыф Сіці». Нападнік асыставаў Такумі Мінаміна, а лівэрпульцы здабылі перамогу зь лікам 3:1. На пачатку сэзону 2022—2023 гадоў гулец за кароткі час забіў чатыры галы і аддаў тры галявыя перадачы, у тым ліку зрабіў галявы дубль у матчы супраць «Борнмуту», які скончыўся зь лікам 9:0. З сэзону 2023—2024 гадоў Дыяс зьмяніў нумар з 23 на 7.

### Міжнародная
Дэбютаваў на міжнародным узроўні 11 верасьня, замяніўшы Хуана Куадрада ў матчы супраць зборнай Аргентыны. Свой першы гол у складзе нацыянальнай зборнай Калюмбіі здабыў 26 сакавіка 2019 году, ураўнаўшы лік у таварыскім матчы ў матчы супраць зборнай Рэспублікі Карэі, але азіяцкага каманда здабыла перамогу зь лікам 2:1. На свой першы вялікі турнір трапіў дзякуючы трэнэру Карлушу Кейрушу, які ўлучыў гульца ў сьпіс 23 чалавек на Кубак Амэрыкі 2019 году ў Бразыліі.
 
## Дасягненьні
**«Атлетыка Хуніяр»**:
* Чэмпіён Калюмбіі: 2018(ф), 2019(а)
* Уладальнік Кубка Калюмбіі: 2017
* Уладальнік Супэркубка Калюмбіі: 2019

**«Порту»**:
* Чэмпіён Партугаліі: 2020, 2022
* Уладальнік Кубка Партугаліі: 2020
* Уладальнік Супэркубка Партугаліі: 2020

**«Лівэрпул»**:
* Чэмпіён Ангельшчыны: 2025
* Уладальнік Кубка Ангельшчыны: 2022
* Уладальнік Кубка футбольнай лігі: 2022, 2024
* Уладальнік Супэркубка Ангельшчыны: 2022

**«Баварыя»**:
* Уладальнік Супэркубка Нямеччыны: 2025

## Крыніцы

## Вонкавыя спасылкі
* 
* 
* 

Катэгорыя:Калюмбійскія футбалісты